# Kyle Guy

Kyle Joseph Guy (Indianapolis, Indiana, Estats Units, 11 d'agost de 1997) és un exjugador de bàsquet que ocupava la posició d'escorta.

## Trajectòria esportiva

Va jugar tres temporades amb els Cavaliers de la Universitat de Virgínia, en les quals va fer una mitjana de 12,5 punts, 3 rebots i 1,6 assistències per partit. En les seves dues últimes temporades va ser inclòs en el millor quintet de l'Atlantic Coast Conference, i al tercer equip All-American d'Associated Press i de l'Associació Nacional d'Entrenadors de Basquetbol americana (NABC).
A la seva darrera temporada a la universitat va ser clau en la consecució amb els Cavaliers del Campionat de la NCAA a la final davant Texas Tech, sent elegit Millor Jugador del Torneig.
Va ser triat en la cinquanta-cinquena posició del Draft de la NBA del 2019 pels New York Knicks, però els seus drets van ser posteriorment traspassats a Sacramento Kings a canvi dels d'Ignas Brazdeikis, l'elecció número 47.
El 27 de setembre de 2021 va signar amb els Cleveland Cavaliers, sent tallat el 16 d'octubre sense arribar a debutar, i signant el 23 d'octubre com a jugador afiliat dels Cleveland Charge. El 30 de desembre, signa un contracte de 10 dies amb Miami Heat, el qual renova per deu més, i signa un contracte dual el 17 de gener. Va ser tallat a l'equip californià el 24 de març després de 19 partits. Després d'aquesta estada a Miami, el 28 de març de 2022 torna als Cleveland Charge.
El 22 de juliol de 2022 fitxa pel del Club Joventut Badalona, i en acabar el seu contracte d'un any es desvincula del club badaloní. Aquell mateix estiu va estar a prop de convertir-se en jugador del València Basket, però acabà fitxant pel Panathinaikos de la lliga grega. En el mes de gener abandona l'equip grec i torna a l'ACB per jugar al Lenovo Tenerife, on hi jugarà fins a final de temporada. En el mes d'agost d'aquell any anuncia de manera sorprenent la seva retirada, amb tan sols 26 anys, per passar a ser assistent tècnic de l'equip de la Universitat de Virgínia, on havia començat a jugar.

## Referències

* ↑ «Kyle Guy». Sports Reference. [Consulta: 11 juny 2023].
* ↑ «Historical Atlantic Coast Conference Awards». Real GM. [Consulta: 11 juny 2023].
* ↑ «NCAA Division I Basketball Awards». Real GM. [Consulta: 11 juny 2023].
* ↑ Patterson, Chip. «2019 Final Four All-Tournament Team: Kyle Guy named Most Outstanding Player». CBSSports.com, 08-04-2019. [Consulta: 6 juliol 2019].
* ↑ «NBA Advanced Stats - Stats Home / Draft / History». NBA. [Consulta: 11 juny 2023].
* ↑ «Knicks Acquire Draft Rights to Ignas Brazdeikis». NBA.com, 20-06-2019. [Consulta: 6 juliol 2019].
* 1 2 «Kyle Guy Player Profile». Real GM. [Consulta: 11 juny 2023].
* ↑ «Kyle Guy Returns to Charge», 28-03-2022. [Consulta: 29 març 2022].
* ↑ «Kyle Guy, un anotador de lujo para el Joventut de Badalona. Así está la plantilla». Gigantes, 22-07-2022 [Consulta: 11 juny 2023].
* ↑ Felipo, Julián «Kyle Guy se despide del Joventut». Mundo Deportivo, 14-06-2023 [Consulta: 15 juny 2023].
* ↑ Felipo, Julián «Kyle Guy seguirá de verde: firma con Panathinaikos». Mundo Deportivo, 14-07-2023 [Consulta: 14 juliol 2023].
* ↑ «Kyle Guy moves from Panathinaikos to Tenerife». Eurohoops, 01-01-2024 [Consulta: 10 agost 2024].
* ↑ «Kyle Guy se retira a los 26 años». Mundo Deportivo, 07-08-2024 [Consulta: 10 agost 2024].